kalixlouiis/myanmar-wikipedia-corpus huggingface dataset:
အောက်တိုဘာတွင် Matt Tuck က Pantera နှင့် Slipknot ကဲ့သို့ metal ပုံစံများ ဖန်တီးမည်ဖြစ်ကြောင်း ကြေညာခဲ့သည်။
၂၀၁၂ခုနှစ် မေလ၁ရက်တွင် Bullet for My Valentine သည် တောင်အာဖရိက ဂီတပွဲတော် Oppkioppi ၌ တီးခတ်ခဲ့သည်။
Seether နှင့် Enter Shikari တို့နှင့်အတူ Cape Town တွင်ကျင်းပခဲ့သည်။
Bullet for My Valentine သည် Temper Temper နိုဝင်ဘာ ၂၅ ရက်တွင် UK ၌ ဖြန့်ချိခဲ့သည်။
အောက်တိုဘာ ၃၀ တွင် ကမ္ဘာတစ်ဝန်း၌ ဖြန့်ချိခဲ့သည်။
သီချင်းဖြန့်ချိပြီးနောက် အောက်တိုဘာ ၂၂ ရက်နေ့တွင် BBC Radio 1's Rock Week အတွက် Maida Vale Studio ၌ ဖျော်ဖြေခဲ့သည်။
ဖြန့်ချိသည့် နေ့ရက်သည် ၂၀၁၃ ဖေဖော်ဝါရီ ၁၂ ရက်နေ့တွင် အတည်ပြုခဲ့သည်။
တီးဝိုင်းသည် Temper Temper အတွက် ၂၀၁၃ ဖေဖော်ဝါရီ ၁၀တွင် ခရီးစဉ်များကျင်းပခဲ့ပြီး ၂၀၁၃ နိုဝင်ဘာ၃ရက်နေ့တွင် ပြီးဆုံးသည်။
ဗီဒီယိုကို Moshcam.com (Website) တွင်ဖြန့်ချိခဲ့သည်။
Venom and new record deal (၂၀၁၃—လက်ရှိ ) သူတို့သည် Terry Date တို့နှင့် အပြင်းအထန်အလုပ်လုပ်ခဲ့ပြီး Scream Aim Fire ကဲ့သို thrash metal အစိတ်အပိုင်းများကို တီးဝိုင်းမှ ပြန်ယူခဲ့မည်ဟု ဆိုမည်ဟုခေါ်သည်။
၂၀၁၃ နိုဝင်ဘာ၁၃ရက်တွင် Bullet for My Valentine က သီချင်းအသစ်အတွက် အလုပ်လုပ်ခဲ့ကြောင်း facebook စာမျက်နှာတွင် ထုတ်ဖော်ပြောကြားခဲ့သည်။
တီးဝိုင်းသည် ၂၀၁၃ ၁၈ရက်တွင် BBC Radio 1’s Rock Show တွင် ပထမဆုံးတီးခတ်ခဲ့သည်။
၂၀၁၃နိုဝင်ဘာတွင်၂၀တွင် ရရှိနိုင်ကြောင်း ပြောကြားခဲ့သည်။
တစ်ပတ်အကြာတွင် ဂီတဗီဒီယိုကို ဖြန့်ချိခဲ့သည်။
၂၀၁၄ ခုနှစ် ဇန်နဝါရီ ၆ ရက်တွင် Matt က Twitter ပေါ်တွင်တီးဝိုင်းသည် ငါးခုမြောက် album အတွက် studio အတွက်အသုံးပြုနေကြောင်း ပြောကြားခဲ့သည်။
၂၀၁၅ခုနှစ် ဇန်နဝါရီ၂၁ရက်တွင် Kerrang interview ၌ Bullet for My Valentine သည် ထုတ်လုပ်သူ Colin Richardson နှင့် album အတွက် ပြင်ဆင်နေကြောင်း ပြောကြားခဲ့သည်။
Tuck က သူတို့၏ ငါးခုမြောက် album သည် ကြီးမားသော album ဖြစ်ကြောင်းပြောကြားခဲ့သည်။
၂၀၁၅ ဖေဖော်ဝါရီ ၉ ရက်တွင် Bullet for My Valentine က ဘေ့(စ်)ဂီတသမား Jason James ၏ထွက်ခွာခြင်းကို ကြေညာခဲ့သည်။
သူတို့သည် မှတ်တမ်းအသစ်အတွက် အလုပ်များ၍ အာရုံစိုက်နေကြကြောင်း ပြောကြားခဲ့သည်။
၂၀၁၅ ခုနှစ် မေလ ၁၁ရက်တွင် "No Way Out" သီချင်းများသစ်ကို ကြေညာခဲ့သည်။
တီးဝိုင်း၏album အသစ်မှာ venom ဖြစ်မည်ဖြစ်ကြောင်းပြောကြားခဲ့သည်။
သူတို့၏ဘေ့(စ်)ဂီတသမား အသစ်မှာ Jamie Mathias ဖြစ်မည်ဟုဆိုသည်။
Venom ကို ၂၀၁၅ ခုနှစ် မေလ ၁၈ ရက်တွင် ကြေညာ၍ ဖြန့်ချိခဲ့သည်။
UKခရီးစဉ်တွင်လည်း ကြေညာခဲ့သည်။
၂၀၁၆ခုနှစ်ဖေဖော်ဝါရီ၁ရက်တွင် Bullet for My Valentine က Michael Thomas နေရာတွင် အစားထိုးခဲ့သည်။
Axewound မှ Jason Bowld နေရာတွင် အစားထိုးခဲ့သည်။
၂၀၁၆ ခုနှစ် ဧပြီ ၁ ရက်တွင် Spinefarm Records တွင် လက်မှတ်ရေးထိုးခဲ့သည်။
ဂီတပုံစံနှင့် လွှမ်းမိုးမှု Bullet for My Valentine ကို hard rock, thrash metal, heavy metalနှင့် metalcore ဟု ဖော်ပြခဲ့သည်။
တီးဝိုင်းသည် metallica, Annihator, Pantera, Machine Head, Sepultura, AC/DC, Iron Maiden, Gun N' Roses, Testament, Stuck Mojo, Korn, Slayer, Judas Priest, Megadeth, Alice in Chains, Nirvana, Led Zeppelins, Deep Purple နှင့် Black Sabbath စသောတီးဝိုင်းများကို ကိုးကားခဲ့သည်။
Michael Thomas က ထိုတီးဝိုင်းများသည် Bullet for My Valentine ၏နားဝင်ချိုသောအဆို၊ ဆူညံသော riff များ၊ တေးသွားများကို လှုံ့ဆော်ခဲ့သည်ဟုဆိုသည်။
Matt Tuck က အင်တာဗျူးတွင် သူ၏သီချင်းရေးပုံသည် Bruce Springsteen, Bob Seger နှင့် Bob Dylan တို့လွှမ်းမိုးသည်ဟု ဆိုသည်။
ဆရာကြီး ဒေါ်ဓမ္မစာရီသည် ဘဒ္ဒန္တ ဝိစိတ္တသာရာဘိဝံသ (မင်းကွန်း တိပိဋကဓရဆရာတော်ဘုရားကြီး)၏ သာသနာ့မိခင်ကြီး ဖြစ်သည်။
မြန်မာသက္ကရာဇ် ၁၂၄၀-ပြည့်နှစ်၊ တပို့တွဲလဆန်း(၄)ရက်နေ့၊ စနေနေ့တွင် အဖ ဦး နှင့် အမိ ဒေါ်သီးတို့မှ ဖွားမြင်သည်။
ငယ်နာမည် တုတ်တုတ် ဖြစ်သည်။
မွေးချင်း ရှစ်ယောက်အနက် အကြီးဆုံးဖြစ်သည်။
အသက် (၉)နှစ်အရွယ် လေးတန်းအောင်ပြီးနောက် မန္တလေးဈေးချိုတန်းက ပိုးကုန်တန်းတွင် အရောင်းအဝယ်သင်ရသည်။
မင်းကွန်းဆရာတော်ဘုရားကြီး အလောင်းလျာ ရောက်လာစဉ်က ဆွမ်းကွမ်းဖြင့် အထောက်အပံ့ပေးခဲ့သည်။
ထေရုပတ္တိကျောက်စာကို ဒေါ်ဓမ္မစာရီဗိမာန်တွင် တွေ့နိုင်သည်။
ကွန်လက်လေးသစ်နှင့် ငါးစင်းအုပ်၍ မမိနိုင်၊ ကွန်လက်သည်းကွင်းနှင့် ငါးကြီးပစ်၍ မရနိုင် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် လက်လေးသစ်အကွက်ရှိသော ပိုက်ကျဲဖြင့် ငါးစင်းကဲ့သို့ ငါးငယ်ကို အုပ်၍မရနိုင်။
လက်သည်းကွင်းခန့်အကွက်ရှိသော ကွန်စိပ်ဖြင့် ငါးကြင်းကဲ့သို့ ငါးကြီးကို ဖမ်း၍ မိသည့်တိုင်အောင် မိမိရရ မဖမ်းနိုင်။
ထိုကဲ့သို့ပင် အသေးအဖွဲကိစ္စကို ရေးကြီးခွင့်ကျယ် ဆောင်ရွက်လျှင် အဆင်မပြေနိုင်။
ကြီးကျယ်သော ကိစ္စကို ထိရောက်စွာ မဆောင်ရွက်လျှင် မအောင်မြင်နိုင်။
ဆိုလိုရင်းတူညီသောအခြားစကားပုံ ဆင်ချည်သောကြိုး ကြက်ချည်သော် မမြဲ၊ ကြက်ချည်သောကြိုး ဆင်ချည်သော် မခိုင် နှင့်အတူတူဖြစ်သည်။
ကွမ်းသီးကြိုက် တောင်ငူပို့ ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ကွမ်းသီးကြိုက်တတ်သူကို ကွမ်းသီးကောင်း ထွက်သော တောင်ငူသို့ ပို့လိုက်သကဲ့သို့ စိတ်ကြိုက်အနေအထားဖြစ်အောင် ဖန်တီးပေးလိုက်သည်။
မူလရင်းမြစ် "သည်ခါမှ အလိုက်၊ ကွမ်းသီးကြိုက်၊ ပို့လိုက်တဲ့တောင်ငူ၊ ဝမ်းသာတော်မူလှချေ့။
" [၁၂၁၅ ခန့်] ဝံသ၊ ဒု။
၄၈၁။
"သဘောမှာ နှစ်ခြိုက်၊ ယားရာကိုလာ၍၊ ရိုက်ဘိသကဲ့သို့၊ ကွမ်းသီးကြိုက်တဲ့ လူကို တောင်ငူကိုပို့မလို့ ထင်ပါရဲ့။
" [၁၂၆၇] စကား၊ ပ။
ကျွဲကူး ရေပါ ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ကျွဲ ရေကူးလျှင် ကျွဲနောက်မှ ရေအလျဉ် လိုက်ပါသကဲ့သို့ ကိစ္စတစ်ခု ဆောင်ရွက်ရာ၌ ထိုကိစ္စနှင့် အကျုံးဝင်ရာ ကိစ္စများပါ တစ်ပါတည်း ပြီးစီးသွားသည်။
မူလရင်းမြစ် "ဥပမာဆိုသော်ကား ရေပေါ်မုန့်လုံးကို စားသုံးဖို့ဝယ်လျှင်ပင် အလယ်က ထန်းလျက်ဖိုးဟု ငွေတိုး၍ မပေးကြ၊ ထန်းလျက်ပါရသကဲ့သို့ အဝုတ္တသိဒ္ဓိပါဝင်လျက်ရှိသောကြောင့် ဤလေညကီ့ကျေးဇူးမှာ ကျွဲကူး ရေပါဖြစ်တော့သည်။
" [၁၂၂၅ ခန့်] ပုညဝတ်။
ထန်းလျက်ခဲများ ထန်းလျက် Jaggery ဆိုသည်မှာ ထန်းရည်ချိုကို ချက်၍ရသော ခဲဖွယ်တစ်မျိုးဖြစ်သည်။
ထန်းပင်မှရသော သန့်စင်ထားသည့်ထန်းရည်အချိုကို ဒယ်အိုးထဲသို့ထည့်ကာ မီးပြင်းပြင်းဖြင့် ပျစ်လာသည်အထိ တစ်နာရီခန့် ဆူပွက်အောင်ကျိုချက်ပေး၍ သမအောင် မွှေပေးရသည်။
အရည်ပျစ်၍ ထန်းလျက်သားတက်လာသည့်အခါ မီးဖိုပေါ်မှချပြီး မိမိလိုအပ်သည့်အတုံးများတုံးကာ အခြောက်ခံပါက ထန်းလျက်ခဲကိုရရှိမည်ဖြစ်သည်။
အချို့မှာ ဇီးမှုန့်၊ အုန်းသီး၊ နှမ်း၊ မြေပဲ စသည့် မိမိအလိုရှိရာကိုထည့်၍ ပြုလုပ်ကြသည်။
သဘာဝပစ္စည်း စစ်စစ်မှ ထုတ်လုပ်ထားသည့်အပြင် ဆေးဖက်ဝင်သောကြောင့် မြန်မာ့ထမင်းဝိုင်းတွင် အချိုတည်းစရာ တစ်ခုအဖြစ် ရှေးယခင်ကတည်းက တည်ရှိခဲ့တာကာ လက်ရှိ အချိန်ထိ လူကြီး လူငယ်မရွေး အထူးကြိုက်နှစ်သက်စွာ စားသုံးလျက်ရှိသည့် အစားအစာတစ်ခု ဖြစ်သည်။
၎င်းထန်းလျက်များကို ပြည်တွင်း၌ သာမက ပြည်ပနိုင်ငံများမှလည်း ကြိုက်နှစ်သက်ကြသည်။
ထန်းလျက်အမျိုးအစားများနှင့်ဈေးကွက် မြေပဲထန်းလျက် ထန်းလျက်တွင် ထန်းလျက် အမျိုးပေါင်း ရှစ်မျိုးခန့် ရှိပြီး ၎င်းတို့မှာ ရိုးရိုးထန်းလျက်၊ အရှထန်းလျက်၊ ထန်းပေါ်ဦးထန်းလျက်၊ အုန်းထန်းလျက်၊ ဇီးထန်းလျက်၊ နို့ထန်းလျက်၊ နှမ်းထန်းလျက် မြေပဲထန်းလျက် သံပရာထန်းလျက် နှင့် ဂျင်းထန်းလျက် ဟူ၍ရှိပြီး ၎င်းတို့ထဲမှ အုန်းထန်းလျက်နှင့် ဇီးထန်းလျက်ကို လူကြိုက်အများဆုံး ဖြစ်သည်။
ထန်းလျက်ပြုလုပ်နေပုံ ရိုးရိုးထန်းလျက်နှင့် ထန်းပေါ်ဦး ထန်းလျက်များကို ပွဲရုံများရှိသည့် အနယ်နယ်အရပ်ရပ်တွင် တင်ပို့မှုရှိပြီး ရောင်းချမှုများကိုလည်း နေရာအနှံ့အပြား၌ တွေ့ရှိရသည်။
အရှထန်းလျက်အား ထန်းရည် အရက်ချက်လုပ်ရန် ထုတ်လုပ်မှုရှိပြီး နို့ထန်းလျက်၊ နှမ်းထန်းလျက်နှင့် မြေပဲထန်းလျက်များကို ကြိုတင်မှာယူမှသာ ပြုလုပ် ရောင်းချမှု ရှိသည်။
၎င်းထန်းလျက် များပြုလုပ်ရာတွင်လည်း အရှထန်းလျက်မှာ အခက်ခဲဆုံး ဖြစ်ပြီး ၎င်းထန်းလျက် ရရှိစေရန် ထန်းရည် ကြည်သည်အထိ စောင့်ပြီးမှ ထန်းလျက်ချက်ခြင်း ပြုလုပ်ရသည်။
ထို့ကြောင့် အခက်ခဲဆုံး ဖြစ်ပြီး တခြား ဆီးထန်းလျက်၊ ရိုးရိုးထန်းလျက်၊ ထန်းပေါ်ဦး ထန်းလျက်နှင့် အုန်းထန်းလျက်တို့မှာ လွယ်ကူစွာ လုပ်ကိုင်၍ ရလေသည်။
ထန်းလျက်များ ချက်လုပ်ရာတွင် အဓိက ထန်းပင်မှကျသည့် အရည်သည် ပထမဦးရေ ဖြစ်ပြီး ၎င်းထန်းပင်မှ ကျလာသည့် ထန်းရည်ချိုအား ထန်းလျက်များကို စတင် ချက်လုပ်မှု ပြုလုပ်ရသည်။
၎င်းထန်းလျက်များ ချက်လုပ်ရာ၌ မီးအချိန်အဆပေါ် မူတည်၍ မွှေပေးပြီး စိတ်ရှည်စွာ ချက်လုပ်ရသည်။
ထိုထန်းလျက်များထဲမှ ဆီးထန်းလျက် ထုတ်လုပ်ရသည်မှာ အလွယ်ကူဆုံးနှင့် အဆင်ပြေဆုံး ဖြစ်သည်။
ထန်းရည်ချို အများဆုံး ထွက်ရှိသည့် အချိန်သည် တပို့တွဲ၊ တန်ခူး၊ ကဆုန်၊ ဝါဆို၊ ဝါခေါင်နှင့် တပေါင်း စသည့် ခြောက်လတွင် ထန်းပင် ပိုင်ဆိုင်သူများနှင့် ထန်းလျက် ထုတ်လုပ်သူများ အတွက် အကောင်းဆုံး အချိန် ဖြစ်သည်။
၎င်းထန်းပင်မှ ထွက်ရှိသည့် ထန်းရည်ချိုများကို ထန်းလျက်အဖြစ် ချက်၍ ကုန်ကြမ်းများကို သိမ်းဆည်းထားပြီး ထန်းပေါ်ချိန် မဟုတ်သည့် ကျန်ခြောက်လတွင် ပြန်လည် ရောင်းချမှု ပြုလုပ်သောကြောင့် ၁၂ ရာသီမပြတ် ထန်းလျက်များ ထွက်ရှိလျက် ရှိသည်။
သို့သော် ထန်းလျက်အား တချို့သော သူများက ကြံသကာများ၊ သကြားများနှင့် ရော၍ ချက်လုပ်မှုများ ရှိနေသည်။
သို့သော် ထန်းလျက်အစစ်နှင့် အတု မှာလည်း စားကြည့်ရုံမျှ ကွဲပြားမှုများ ရှိသည်။
နွေနှင့်မိုးရာသီတို့တွင် ထန်းလျက်ချက်လုပ်မှု အများဆုံး ပြုလုပ်ကြသည်။
ထိုရာသီများသည် ထန်းရည်ပေါ်ချိန် ဖြစ်သောကြောင့် ကုန်ချော အများဆုံး ထုတ်လုပ် နိုင်ခြင်းဖြစ် သည်။
သို့သော် ၎င်းရာသီဥတု အခြေအနေကြောင့် ဝယ်လိုအားမှာ ပွဲရုံများသို့ ပို့ဆောင်ရသည့် ရိုးရိုးထန်းလျက်နှင့် ထန်းပေါ်ဦး ထန်းလျက်များကိုသာ ရောင်းချမှု ရှိလေသည်။
တခြား ထန်းလျက်များမှာ ကုန်ကြမ်း အဖြစ်သာ သိမ်းဆည်းမှု ပြုလုပ်ပြီး ဆောင်းရာသီတွင် ထုတ်လုပ်ရောင်းချမှု ပြုလုပ်ရသည်။
ထန်းပင် အပင် ၄ဝ တွင် ထန်းလျက် အချိန်ပေါင်း ၂၅ ပိဿာခန့် ထွက်ရှိကြောင်း သိရသည်။
ထန်းလျက်ကို အစားအစာနှင့်မုန့်များတွင် ထည့်သွင်းအသုံးပြုသကဲ့သို့ ဆေးဖြစ်ဝါးဖြစ်သောက်သုံးကြသည်။
ကမ္ဘာတစ်ဝန်းတွင် ထန်းလျက်ကို သကြားအစားထိုး အချိုဓာတ် အဖြစ် အသုံးပြုကြသည်။
ကမ္ဘာတစ်ဝန်းရှိ ထန်းလျက် ရောင်းချမှုဈေးကွက်၏ ၇၀ ရာခိုင်နှုန်းကို အိန္ဒိယမှ တင်ပို့လျက်ရှိသည်။
ထို့ပြင် ထန်းလျက်မှ တစ်ဆင့် ချက်လုပ်သည့် အရက်ကိုလည်း ဂျပန်နိုင်ငံနှင့် တောင်ကိုရီးယား နိုင်ငံတို့မှ ဝယ်ယူမှု အများဆုံးဖြစ်ကြောင်း သိရသည်။
၎င်း ထန်းလျက်အရက်မှာ ထန်းလျက်များကို အရည်ဖျော်ပြီး ရရှိလာ သောထန်းလျက်ရေများကို အချဉ်ဓာတ်ပါသော ဆေးများထည့်၍ နှစ်ရက်ခန့် သိမ်းထားပြီး သုံးရက်မြောက် နေ့တွင် ပြန်၍ ချက်ရသော သဘာဝစစ်စစ် ထန်းလျက်မှ ရရှိသည့် အရက်များကိုလည်း ပြည်ပနိုင်ငံများမှ အထူး ကြိုက်နှစ်သက်ကြသည်။
ထန်းလျက်ပြုလုပ် ရောင်းချကြသူများ အနေဖြင့် တစ်နေ့လျှင် ထန်းလျက် အချိန်ပေါင်း ၃ဝ ကျော်ခန့် နေ့စဉ် ပြုလုပ်ရသည်။
ဆောင်းရာသီ အချိန်ကာလများ၌ ကုန်ကြမ်းများ ရှားပါးခြင်းကြောင့် သိုလှောင်ထားသည့် ကုန်ကြမ်းများကို ထုတ်လုပ်ပြီး ရောင်းချနေရ၍ ဆောင်းရာသီသည် ထန်းလျက်ဈေးနှုန်း အမြင့်ဆုံးအချိန် တစ်ခုလည်းဖြစ်သည်။
ကုန်ကြမ်းပေါများချိန်တွင် ထန်းလျက် တစ်ပိဿာလျှင် ကျပ် ၁၈ဝဝ ခန့်သာ ပေးရသော်လည်း ယခုလို အချိန်တွင် ထန်းလျက် တစ်ပိဿာလျှင် ကျပ် ၃ဝဝဝ ဝန်းကျင်ခန့် အထိ မြင့်တက်သွားလေ့ ရှိသည်။
ထန်းလျက်ဈေးနှုန်းများမှာလည်း ရိုးရိုး ထန်းလျက်နှင့် ထန်းပေါ်ဦး ထန်းလျက်တို့သည် တစ်ပိဿာလျှင် ၁၈ဝဝ ကျပ်ခန့်ရှိပြီး အုန်းထန်းလျက်၊ ဆီးထန်းလျက်တို့၏ တစ်ပိဿာမှာ ကျပ် ၃ဝဝဝ ဝန်းကျင်ရှိကာ နို့ထန်းလျက်၊ နှမ်းထန်းလျက်နှင့် မြေပဲ ထန်းလျက်များကို ၅ဝ ကျပ်သားနှင့် အထက် ကြိုတင်မှာယူမှသာ ပြုလုပ်ပေးကြပြီး ဈေးနှုန်းမှာ တစ်ပိဿာ ကျပ် ၄ဝဝဝ ခန့်ရှိသည်။
ထန်းရည်ပေါ်ချိန် မဟုတ်ခြင်းကြောင့် ထိုသို့ဈေးနှုန်းများ မြင့်တက်နေသော်လည်း ထန်းရည်ပေါ်ချိန်၌ ထိုဈေးနှုန်း၏ တစ်ဝက်ခန့်သာ ရှိပေသည်။
ထန်းလျက်နှင့်ကျန်းမာရေး ထန်းလျက်တွင် သကြားထန်းလျက်၊ ထန်းသီးထန်းလျက်ဆိုပြီး ၂ မျိုးခွဲခြားနိုင်သည်။
အရောင်မှာလည်း အနည်းငယ်ကွဲပြားပြီး သကြားထန်းလျက်ကအဖြူရောင်ကဲပြီး ထန်းသီးနှင့်ချက်သောထန်းလျက်က အညိုရောင်အဆင်းရှိသည်။
ထန်းလျက်မှာ ပါဝင်သည့် အချိုဓာတ်သည် သကြားထက် ပိုများသည်။
ထန်းလျက်သည် အစာခြေစနစ်ကို ကောင်းမွန်စေသော အစွမ်းရှိပြီး အစာကြေလွယ်စေသည်။
ထို့ပြင် ထန်းလျက်ကို မန်ကျည်းသီးနှင့် ရောပြီး မန်ကျည်းဖျော်ရည် အဖြစ်လည်းသောက်သုံးကြသည်။
မန်ကျည်းသီးနှင့် ထန်းလျက်ကို ရေတစ်ဖန်ခွက်ထဲ ရောစိမ်ပြီး ဆားအနည်းငယ်ထည့်ကာ ခန္ဓာကိုယ်အတွင်းက အပူတွေ ကင်းစင်စေရန်အတွက် သောက်နိုင်သည်။
ထန်းလျက်ကို ချင်း နှင့် ရောပြုတ်ပြီး အအေးမိခြင်း၊ နှာစေးခြင်း ကာကွယ်ရန်အတွက် သောက်သုံးကြသည်။
ထန်းလျက်ကို စားသုံးခြင်းအားဖြင့် အသည်းတွင်စုနေသည့် အဆိပ်အတောက်များလည်းပျက်ပြယ်စေနိုင်သည်။
အစာအိမ်၊ အူ တွေထဲတွင် ရှိနေသော ခန္ဓာကိုယ်အတွက် မလိုအပ်သော အဆိပ်အတောက်များကိုလည်း ခြေဖျက်ပေးနိုင်သည်။
ကိုးကား ပြင်ပလင့်ခ်များ Toddy Palm: A Tree for Many Purposes by Irrawady News Category:မြန်မာ အစားအသောက် Category:သကြား။
ဗဟိုခွာအား () ဆိုသည်မှာ နယူတန်၏ ရွေ့ခြားခြင်းဆိုင်ရာ မူဘောင်များတွင်ပါဝင်သော အီနားရှားအား inertial force တစ်မျိုးဖြစ်သည်။
သတ်မှတ်ထားသည့် လှည့်ပတ်အဖွဲ့အစည်းတစ်ခုအတွင်း (rotating reference frame) ပါဝင်သော အရာအားလုံး၏ ဗဟိုမှ ဝေးရာသို့ သွားမြဲသွားလိုသော အားကို ဗဟိုခွာအားဟုခေါ်သည်။
ဗဟိုခွာအားကို သွေးရည်ကြည်လှည့်စက်များ၊ ကားလမ်း ရထားလမ်း အကွေ့များ၊ အရှိန်ထိန်းစက်များမှ အစပြု၍ ဂြိုဟ်ပတ်လမ်းများ တွက်ချက်ခြင်းအထိ အမျိုးမျိုး အသုံးပြုကြသည်။
နိဒါန်း ဗဟိုခွာအားသည် ပြင်ပသို့သက်ရောက်သောအားဖြစ်ပြီး မူလသက်မှတ်ထားသောအဖွဲ့အစည်း၏ မူဘောင်များ inertial frame of reference. အတွင်း တိုင်းတာ မတွေ့နိုင်ပေ။
ဆိုလိုသည်မှာ အရာဝတ္ထုများ၏ တည်နေရာများ ရွေ့လျားခြင်းများကို ဖော်ပြရာတွင် သက်မှတ်ထားသော မူဘောင်များအရသာ ဖော်ပြ၍ရသည်။
အလွန်လျင်မြန်စွာသွားနေသောကားအတွင်း အချင်းချင်း ပစ်သော ခဲလုံး၏ အားတွင် ကား၏ ရွေ့လျားနှုန်းကို ထည့်တွက်စရာမလိုပေ။
ထိုကားပေါ်မှ လမ်းဘေးတွင်ရပ်နေသောလူတစ်ယောက်အား ခဲဖြင့်ပစ်ရာတွင် ကား၏ ရွေ့လျားနှုန်းအားထည့်တွက်ရပေမည်။
ထိုကားပေါ်မှ ကမ္ဘာ၏ အပြင်ဘက်မှ လူကိုပစ်ပါက ကမ္ဘာ၏ ရွေ့လျားနှုန်းကိုပါထည့်တွက်ရမည်ဖြစ်သည်။
ထို့ကြောင့် ကားပေါ်တွင် ကား၏ ရွေ့လျားနှုန်းမပါဝင်သကဲ့သို့ ဗဟိုခွာအားသည်လဲ မူလမူဘောင်များအတွင်း တိုင်တာမတွေ့နှိုင်ပေ။
In an inertial frame, an object that has no forces acting on it travels in a straight line, according to Newton's first law. When measurements are made with respect to a rotating reference frame, however, the same object would have a curved path, because the frame of reference is rotating. If it is desired to apply Newton's laws in the rotating frame, it is necessary to introduce new, fictitious, forces to account for this curved motion. The concept of the reactive centrifugal force is sometimes used in mechanics and engineering. It is sometimes referred to as just centrifugal force rather than as reactive centrifugal force although this usage is deprecated in elementary mechanics. အခြားလေ့လာစရာများ Centrifugal mechanism of acceleration Equivalence principle Folk physics Lamm equation Lagrangian point Balancing of rotating masses ကိုးကား ကဏ္ဍ:အရှိန် ကဏ္ဍ:အား ကဏ္ဍ:မက္ကင်းနစ်။
ကျွဲနှစ်ကောင်ခတ်တဲ့ကြား မြေစာပင် မခံနိုင် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ကျွဲနှစ်ကောင် ခတ်ရာတွင် ကြားက မြေစာပင်များ ပျက်စီးရသကဲ့သို့ အင်အားကြီးသူနှစ်ဦး ခိုက်ရန်ဖြစ်ပွားရာတွင် ကြားက အင်အားငယ်သူများ ဒုက္ခရောက်ရသည်။
အခြားအသုံးအနှုန်း ကျွဲနှစ်ကောင် ခတ်တဲ့ကြား မြေစာပင်ကြေ ဟူ၍လည်း အသုံးရှိသည်။
မူလရင်းမြစ် "မင်းကတော်ကြီးစိတ်မှာ ကျွဲနှစ်ကောင်ခတ်တဲ့ကြား မြေစာပင်ကြေဟူသကဲ့သို့ သားနှင့်လင်၏အရိပ်အကဲကိုသာ ကြည့်လျက် စကားများစွာမပြောဘဲ စိတ်နှလုံး ညစ်ညူးစွာပင် နေထိုင်ရရှာလေသည်။
" [၁၃၀၄] စာရေးဆရာ၊ ၁၊ ၂။
၁၃၂။
"အဘသမီးရဲ့အဖြစ်ဟာ ဆိုးလှတယ်။
ကျွဲနှစ်ကောင်ခတ်တဲ့ကြားက မြေစာပင်လို အဘတို့ရဲ့ ရာဇဝင်အဆက်ဆက်က မုန်းတီးခဲ့တဲ့ ဇာတ်လမ်းမှာ အပြစ်မဲ့တဲ့ အဘသမီးဟာ ဓားစာခံဖြစ်ရတယ်။
" [၁၃၃၄] သွေး၊ ၃၁၈။
ကျွဲပါး စောင်းတီး ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ကျွဲ၏အနားတွင် စောင်းကို မည်မျှပင် သာယာစွာ တီးစေကာမူ ကျွဲအဖို့ အချည်းနှီးသာ ဖြစ်သကဲ့သို့ အကောင်းအဆိုး မသိသူအား တန်ဖိုးရှိသော စကားကို နားဝင်အောင် မည်မျှပင် ပြောကြားစေကာမူ ထိုသူအဖို့ အချည်းနှီးသာဖြစ်သည်။
မူလရင်းမြစ် "ဘူးနားပင်းတွင်၊ ရေမဝင်သို့၊ နားပြင်မကြား၊ အလွတ်သွား၍၊ ကျွဲပါး စောင်းတီး၊" [၁၂၆၆] မဃ * ၄၆၈။
ကျွန်ယုံ တစ်ဖက်ကန်း၊ သားသမီးယုံ စုံလုံးကန်း ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် မိမိ၏ နောက်လိုက်တပည့်များကို ယုံမိလျှင် မျက်စိတစ်ဖက်ကန်းသူကဲ့သို့ ၎င်းတို့၏ အပြစ်များကို အများအားဖြင့် မမြင်နိုင်၊ မိမိသားသမီးအရင်းကို ယုံမိလျှင်မူကား စုံလုံးကန်းသူသကဲ့သို့ လုံးဝအပြစ်မမြင်နိုင်။
ဤကဲ့သို့ပင် မိမိနှင့် ရင်းနှီးမှုအတိုင်းအတာပေါ် မူတည်၍ သူတစ်ဦး၏ အပြစ်ကို မမြင်နိုင်ဘဲ ရှိသည်။
မူလရင်းမြစ် "ကျွန်ယုံ တစ်ဖက်ကန်း၊ သားသမီးယုံ စုံလုံးကန်းဆိုတာမျိုး ဖြစ်နေပြီ။
တူသားအရင်းအချာတွေမို့ ယုံကြည်စိတ်ချပြီး မျက်နှာလွှဲထားတာ။
" [၁၂၉၅] သူရိယ၊ ၁၇။
ကျွန်ဝယ်ရာ အဆစ်ပါ ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ကျွန်ဝယ်ရာတွင် ဝယ်သည့်ကျွန်အပြင် နောက်ထပ်လူပို အဆစ်ပါသွားသကဲ့သို့ တစ်ဦးတစ်ယောက်၏ကိစ္စတွင် တိုက်ရိုက် မပတ်သက်ဘဲနှင့် ပတ်သက်သူကို အကြောင်းပြု၍ ပါဝင်ဆောင်ရွက်ပေးရသည်။
မူလရင်းမြစ် "အရေးထဲ ငှက်ခက်ဆရာကြီးကတော် အဒေါ်ကြီးက ကျွန်ဝယ်ရာ၌ အဆစ်ပါနေချေတော့သည်။
" [၁၂၈၀ ခန့်] ပွဲမြ။
ကြွေတစ်လက်၊ ကြက်တစ်ခုန် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ကြွေအန်ကစားသူ၊ ကြက်တိုက်သူတို့သည် အရှုံးပင်ပေါ်နေစေကာမူ ကြွေတစ်လက်ပစ်၊ ခွပ်ကြက် တစ်ခါခုန်ဖြင့် အနိုင်ပေါ်နိုင်သကဲ့သို့ ချက်ကောင်းတစ်ချက်ကြုံလျှင် ချမ်းသာကြီးပွားနိုင်သည်။
မူလရင်းမြစ် "အရာကောင်းလျှင် တစ်ချက်၊ အခါကောင်းလျှင် တစ်သက်၊ ကြွေတစ်လက် ကြက်တစ်ခုန်၊ သာသနာ ခေတ်ကောင်းတွင်၊ အလှူခံပုဂ္ဂိုလ် ကောင်းနှင့်၊ သဒ္ဓါကောင်းတစ်ချက်ကြုံလျှင်၊ ပုံသေမုချ၊ မောင်ကာကကဲ့သို့၊ ကြွယ်ဝမည်အမှန်။
"ကြွေတစ်လက်၊ ကြက်တစ်ခုန် ဆိုတဲ့ စကားကဲ့သို့ ကံအားလျော်စွာ အကျိုးပေးဖို့ အခွင့်ကြုံလာပြီဆိုမှဖြင့်..." [၁၂၆၉] ဒေရီ၊ စ။
​ဈေးချို​တော်သည် မန္တ​လေးမြို့တွင်တည်ရှိပြီး သက်တမ်းအရင့်ဆုံးနှင့် အကြီးမားဆုံး​ဈေးဖြစ်သည်။
မန္တလေးမဂ္ဂဇင်း၊ ၁၉၉၀-ပြည့်နှစ်၊ ဖေဖော်ဝါရီလ ကိုလိုနီခေတ် ဈေးချိုထဲက ၁၂ ရုံ ၁၉၀၂-ခုနှစ်တွင် သစ်သားများနှင့် တည်ဆောက်ထားသော ဈေးချိုတော်ကြီး မီးသင့်လောင်ကျွမ်းခဲ့သည်။
၁၉၀၃-ခုနှစ်၊ မီးလောင်ပြီး တစ်နှစ်အကြာ မန္တလေးမြူနီစပယ်က ဈေးရုံအသစ် ၁၂-ရုံကို အုတ်ကာ သွတ်မိုးဖြင့် ပြန်လည်တည်ဆောက်ခဲ့သည်။
တည်ဆောက်နေတုန်းတွင် ဆိုင်များ တည်ခင်းရန် အငှားချထားမည် ဖြစ်ကြောင်း၊ အငှားချထားခံရသူများက သတ်မှတ်တဲ့နေရာတွင် သတ်မှတ်သည့် ကုန်ပစ္စည်းများ ရောင်းချခွင့်ပြုမည်ဟု မြန်မာ၊ အင်္ဂလိပ် နှစ်ဘာသာဖြင့် အများပြည်သူသိစေဖို့ ကြော်ငြာစာထုတ်ခဲ့သည်။
• • ကြော်ငြာစာအပြည့်အစုံမှာ- မြူနီစပယ် ကော်မတီက ဈေးချိုတော် ဆောက်လုပ်ပြီးစီးသည့် အခါတွင် ဆိုင်များတည်ခင်းရန် အတွက် အငှားချထားလိမ့်မည့်ပြင် အဆောက်အအုံ တစ်စုံတစ်ခုတွင် ဖြစ်စေ၊ ဆောက်အအုံ တစ်စုံတစ်ခု၏ အတွင်းတွင် ဖြစ်စေ (သို့မဟုတ်) ဈေးနယ်နိမိတ်အတွင်း နေရာတစ်စုံတစ်ခုတွင် ဖြစ်စေ၊ ရောင်းချရန် ကုန်ပစ္စည်းများကို ကုန်ပစ္စည်းများကို အချိန်ကာလအားလျော်စွာ အမျိုးအစားခွဲခြား သတ်မှတ်လိမ့်မည်။
ကော်မတီက စာဖြင့်ရေးသားပေးသည့် အခွင့်အမိန့် မရရှိဘဲ (သို့မဟုတ်) ထိုသို့သော အခွင့်အမိန့်ပေးရန် အာဏာလွှဲထားသည့် ကော်မတီ၏ အရာရှိ တစ်စုံတစ်ဦးက စာဖြင့်ရေးသားပေးသည့် အခွင့်အမိန့် မရရှိဘဲ ထိုသို့သတ်မှတ်ထားသည့် ကုန်ပစ္စည်းများမှအပ အခြားကုန်ပစ္စည်းများကို ထိုသို့သော အဆောက်အအုံတွင် ဖြစ်စေ၊ အဆောက်အအုံ၏ အပိုင်းတွင်ဖြစ်စေ (သို့မဟုတ်) နေရာတွင်ဖြစ်စေ ရောင်းချခြင်း (သို့မဟုတ်) ရောက်းချရန် တည်ခင်းထားခြင်း မပြုရ။
"The Municipal Committee will, on the Zegyo Bazaar being completed, let tenants into occupation, and will from time to time classify the class of goods to be sold in any building or part of any building or any place within the Bazaar Limit, and no other then such class of goods, shall be sold or exposed for sale in such building or part of the building or place, except with the written permission of the Committee, or of any officer of the Committee to whom power to give such premission is delegated." ကြော်ငြာစာ ထုတ်ခဲ့သည့်အတိုင်း ဈေးဆိုင်တည်ခင်း ရောင်းချခွင့် ရှိသူများကို ၁၂-ရုံအလိုက် ဘယ်ပစ္စည်းက ဘယ်ရုံမှာ ရောင်းချနိုင်ခွင့် ရှိသည်ဟု သတ်မှတ်ခဲ့သည်။
A-ရုံ = ကောက်ပဲသီးနှံ၊ ပဲမျိုး၊ ဂျုံမှုန့်။
B-ရုံ = ဟင်းသီး-ဟင်းရွက်(အစို-အခြောက်) ၎င်းအပြင် အေရုံတွင် ကောက်ပဲသီးနှံ ပဲမျိုးနှင့် ဂျုံမှုန့်စသည်များ ပို၍နေက။
ဤကုန်ပစ္စည်းမျိုးများ။
C-ရုံ = စာရေးရန် ကိရိယာတန်ဆာ-စာအုပ်များ။
မြန်မာဖိနပ်များ၊ ထီးများ၊ ချည်ထည်၊ သိုးမွှေးနှင့် ပိုးထည်များ။
D-ရုံ = လက်ဖက်စို၊ လက်ဖက်ခြောက်၊ နှမ်းဆီ။
ပဲဆီ-ကြာဆံ-အချိုအချဉ်-မုန့်ပဲသရေစာ-ဟင်းလျာအမွှေးအကြိုင် သကြား-ထန်းလျက်-ကွမ်းသီး-အသီးခြောက်-ဆပ်ပြာ-ဖယောင်းတိုင်-မီးချစ်-သနပ်ခါး။
E-ရုံ = F-ရုံ = G-ရုံ = H-ရုံ = I-ရုံ = J-ရုံ = K-ရုံ = L-ရုံ = မန္တလေးနေ့စဉ်။
၆-၉-၂၀၁၈။
စာ-၄ ကိုးကား Category:မန္တလေး။
thumb ခုံဖိနပ်သည် လူစီးရန် ပေါ့ပါးသော သစ်သားကို သဲကြိုးတပ်ထားသော မြန်မာ့ရိုးရာဖိနပ်တစ်မျိုးကို ခေါ်သည်။
ကွင်းထိုး ခုံဖိနပ်နှင့် ‌‌ခြေညှပ်ခုံဖိနပ် နှစ်မျိုးရှိသည်။
‌ရှေးမြန်မာ အရပ်သူအရပ်သား လူလတ်တန်းစားများသည် သစ်သားအကြမ်းထည်ခုံဖိနပ်ကို ကတ္တီပါကြိုးတပ် စီး၍ ဘုရင်နှင့်မင်း‌ဆွေမင်းမျိုးများ မှူးမတ်၊ဝန်ကြီးများနှင့် လူကုန်ထံ သူဌေးသူကြွယ်များသည် ကျွန်း၊ပျဉ်းကတိုး စသည့် သစ်သားကို ဖိနပ်ပုံခုတ်၍ ကတ္တီပါအုပ်ကာ နွားသား‌ရေကိုအောက်ခံဆိုးအဖြစ်သုံးပြီး ကတ္တီပါသဲကြိုးတပ်ကာ စီးကြ‌လေ့ရှိသည်။
ရန်ကင်းတောင် သည် မန္တလေးတိုင်းဒေသကြီး၊ မန္တလေးမြို့၏ အရှေ့ဘက်၊ (၅)မိုင်ခန့်အရပ်၊ မန္တလေးမြို့ရိုး၊ ဦးထိပ်တံတားမှသည် အရှေ့ဘက် (၄)မိုင်အကွာ ပုသိမ်ကြီးမြို့နယ် ၏ အလယ်တွင် တည်ရှိသော တောင်တစ်တောင် ဖြစ်သည်။
လွန်ခဲ့သော နှစ်ပေါင်း ၈၀၀-ကျော်အခါကပင် (ငါးရံ့မင်းတောင်) (ရန်ကင်းတောင်)ဟူသော အမည်ထူး (၂)ရပ် တွဲစပ်၍ ရရှိခဲ့လေသည်။
thumb|ရန်ကင်း​တောင်​ခြေ အမည်ထူး နှစ်ရပ် ဤအမည်ထူး နှစ်ရပ် တွဲစပ်ဖြစ်ပေါ်လာရခြင်းမှာ ဂေါတမ ဘုရားအလောင်းဘဝ နုစဉ်ကာလ ပါရမီတော်များ ဖြည့်ကျင့်တော်မူစဉ် (ငါးရံ့မင်းဘဝ) ဧရာဝတီမြစ်ရိုး၌ ဆွေတော်မျိုးတော် ငါးအပေါင်းနှင့် စံပျော်နေစဉ် တံငါသည်၏ ကွန်ချက်အတွင်း သက်ဆင်းခဲ့ရသည်။
တံငါသည်သည် ငါးမင်းခန္ဓာကိုယ်အား ဓားနှင့်မွှန်း၍ ဆားသိပ်နယ်ခြင်းကို ခံရသဖြင့် နာကျင်ခံ ခက်လှသော ဝေဒနာကို ခံစားရပြီး ငါးမင်းသေပြီအထင်နှင့် တောင်ကမူတစ်ခုပေါ်တွင် နေလှမ်း၍ အခြောက်ခံထားစဉ် ခုန်ချထွက်ပြေး ကူးခတ်လာရပြီး ဤတောင်တော်ရောက်မှ ဘေးရန်များ ကင်းဝေးခဲ့သဖြင့် ရန်ကင်းတောင်ဟု အမည်တွင်ခဲ့ပြီး ငါးရံ့မင်းဘဝ၌ ခိုလှုံရသောကြောင့် ငါးရံ့မင်းတောင်ဟုလည်း ခေါ်ဝေါ်ကြလေသည်။
အလောင်းတော် ငါးမင်းဖြစ်စဉ်က ဓားနှင့်မွှန်းသောနေရာအနီး တောင်ငယ်ကို ဓားမွှန်းတောင်ဟု ယခုတိုင် တွင်ပါသည်။
(မန္တလေးတိုင်း၊ မတ္တရာမြို့နယ်တွင် တည်ရှိသည်။
) ငါးမင်းခုန်ချခဲ့သော တောင်ကမူကို ငါးခုန်ချမှ ယခုအခါ ဝသုန္ဒရဟု အမည်တွင်သည်။
ခန္ဓာကိုယ်မှ ဆားများခါချသော တောင်ကို ဆားခါတောင်အဖြစ် ယနေ့တိုင် တည်ရှိသည်။
(ကောင်းမွန်ကျေးရွာ အရှေ့ဘက်တွင် တည်ရှိသည်။
) ငါးရံ့မင်းသည် ထိုမှ အန္တရာယ်ကင်းရာသို့ မှန်း၍ ကူးခတ်ပြေးခဲ့ရသောတောင်ကို ထိုစဉ်က မှန်းပြေးတောင်ဟု တွင်ခဲ့ပြီး ယခုအခါ မန္တလေးတောင်ဟု ထင်ရှားစွာ ဖြစ်ပေါ်လာခဲ့သည်။
မန္တလေးတောင် နေရာတွင် ရေနဂါးများ ရန်မကင်းနိုင်သေးသဖြင့် အရှေ့ဆီသို့ ရေပြင်ကို ကန့်လန့်ဖြတ်၍ ကူးခတ်လာပြန်ရာ ရေနဂါးများ ရန်မှ ပုန်းလျှင်လုံမည်ဟု ယူဆ၍ ခေတ္တပုန်းအောင်းခဲ့ရသော တောင်ငယ်ကို တောင်ပုံးလုံဟု ယနေ့တိုင် ခေါ်ဝေါ်လျက် ရှိသည်။
(ပုသိမ်ကြီးမြို့နယ်၊ အမှတ်(၄) ခြေလျင်တပ်ရင်း အရှေ့တောင်ဘက် ချောင်းဝန်း ဆည်မြောင်းစခန်း အနီးတွင် တည်ရှိသည်။
)မောင်ရန်ရှင်း(ရန်ကင်းတောင်)၊ ရန်ကင်းတောင်တော်သမိုင်း၊ ၂၀၁၁၊ ဩဂုတ်လ ပထဝီဝင်တည်နေရာ တောင်မြောက်အလျား (၆၆၀၆)ပေ၊ အရှေ့အနောက် (၁၂၅၀)ပေ၊ တောင်ခြေမှ (၇၀၆)ပေ မြင့်သည်။
ပင်လယ်ရေ မျက်နှာပြင် အထက် (၈၈၄)ပေ မြင့်သည်။
မည်သည့်တောင်ကျောနှင့်မျှ ဆက်စပ်မှုမရှိဘဲ တစ်တောင်တည်း ဧကစာ သီးခြားစွာ တည်ရှိသော တောင်တစ်တောင် ဖြစ်သည်။
တောင်တော်၏ အရှေ့ဘက် (၂)မိုင်အကွာတွင် ရှမ်းရိုးမတောင်တန်းအခြေနှင့် အစိုးရ နည်းပညာ တက္ကသိုလ်၊ စိုက်ပျိုးရေး သိပ္ပံကျောင်း၊ မြန်မာနိုင်ငံ စစ်မှုထမ်းဟောင်း သင်တန်းကျောင်း၊ ချောင်းဝန်းဆည်မြောင်းစခန်း၊ အမှတ်(၄)ခြေလျင်တပ်ရင်း၊ ရေတံခွန်တောင်တော်နှင့် ရေတံခွန်ဂေါက်ကွင်းတို့ တည်ရှိသည်။
တောင်တော်၏ အနောက်ဘက် ကပ်လျက် ဥယျာဉ်ပရိယတ္တိ စာသင်တိုက်၊ မန္တလေး သမဝါယမ ဒေသကောလိပ်၊ ဘုန်းတော်ကြီးကျောင်း များစွာနှင့် စိုက်ခင်းများအဖြစ် တိမ်ကောပြောင်းလဲ သွားခဲ့သော မင်းရှင်စော ဆည်ဖို့တော်မူခဲ့သော အောင်ပင်လယ် ကန်တော်ဟောင်း၊ မန္တလေးမြို့ ကျက်သရေဆောင် မန္တလေးတောင်တော်နှင့် ရတနာပုံ ရွှေမြို့တော်ဟောင်းတို့ တည်ရှိသည်။
thumb|ရန်ကင်း​တောင်ရွာမှ ​တွေ့ရစဉ် မြောက်ဘက်အရပ်တွင် တချိန်က ဘုရင့်မောင်းမများ စုပေါင်း၍ ကန်ဖို့စဉ်က ပါဝင်ဆောင်ရွက်စေခဲ့၍ မောင်းမကန်ဟု အမည်တွင်ခဲ့ပြီး ဘကြီးတော် စစ်ကိုင်းမင်း လက်ထက်တွင် မဟာနန္ဒာကန်တော် အမည်တွင်ခဲ့သည်။
ထို မဟာနန္ဒာကန်တော်မှ ရွှေဝါရောင် စပါးစိုက်ခင်းများအဖြစ် တိမ်ကောပြောင်းလဲ ခဲ့ရသော ဘိုးတော်ကန်တော်ဟောင်းနှင့် ရတနာပုံ ရွှေမြို့တော်မှ အိမ်ရှေ့စံ ကနောင်မင်းသားကြီး စိုက်ပျိုးတော်မူခဲ့သော အင်ကျယ်ရွာ အနီးရှိ အိမ်ရှေ့မင်းထန်းတော ဥယျာဉ်ကို ရှုမြင်နိုင်ပြီး သခင်မ မရွှေဥတောင်တော်နှင့် ရွှေတောင်တို့ ဝန်းရံလျက်ရှိသည်။
တောင်ဘက်တခွင်၌ မင်းရှင်စော၏ နန်းတော်ရာ ပူတက်မြို့တော်ဟောင်း (ယခု) ဘိုတက်ကုန်းကျေးရွာ နှင့် အောင်ပင်လယ်ကန်တော်ဟောင်း ၊ အနော်ရထာမင်း၏ မိဖုရား ရှမ်းမင်းသမီး စောမွန်လှ အဓိဋ္ဌာန်ပြု တည်ထားတော်မူသော ရွှေစာရံ စေတီတော်၊ ဒုဋ္ဌဝတီမြစ်ရေစီးဆင်းရာ ကျွဲနဖားတောင်တို့ကို တွေ့မြင်နိုင်သည်။
၁၁၅၁-ခုနှစ်တွင် ဘိုးတော်ဘုရား (ဗဒုံမင်း)သည် ရန်ကင်းတောင်ကို ဗဟိုပြု၍ အရှေ့တွင် ရေတံခွန်တောင်ခြေအနီး ဆိတ်သည်းတောင်ခြေ၊ တောင်ဘက်တွင် အောင်ပင်လယ်ကန်ဘောင်ရိုး သမ္မတောရွာအနီး၊ အနောက်တွင် မန္တလေး- မတ္တရာ ကားလမ်းအနီး ဘိုးတော်ညောင်ပင်၊ မြောက်- အရှေ့- မြောက်အရပ် စမ်းကျရှင် မဟိန္ဒတောင်ခြေတွင် အောင်ပင်လယ် ဘေးမဲ့အဖြစ် သတ်မှတ်သော ကျောက်စာချပ်များ ရေးထိုးခဲ့သည့် ဒေသဖြစ်၍ ထူးခြားသော အဘယဂီရိ ဘေးမဲ့တောင်လည်း ဖြစ်သည်။
တန်စောင်းများ ဆောက်လုပ်ထားသည်။
သို့သော် မန္တလေးတောင်လောက် ကြီးကျယ်ခမ်းနားခြင်း မရှိလှပေ။
လွင်မောင်၊ မှတ်တမ်းသမိုင်း မန်းဇေယျာတိုင်း၊ ၁၉၇၃၊ ဇွန်လ တောင်တော် သမိုင်း ရန်ကင်းတောင်အမည်သည် မြန်မာသက္ကရာဇ် ၄၅၄-ခုနှစ်၊ ၁၂-ရာစုနှစ်တွင် ပုဂံခေတ်၊ မင်းဆက် (၄၅)ဆက်မြောက် အလောင်းစည်သူမင်းကြီး၏ သားတော်ကြီး ဖြစ်သော မင်းရှင်စောလက်ထက်အခါမှ စတင်ပေါ်ပေါက်လာကြောင်း သိရသည်။
မင်းရှင်စောသည် ထွန်တုံးပူတက်အရပ်၌ အောင်ပင်လယ်ကန်ကို ဆည်၍ ရေမြောင်းများသွယ်ပြီး လယ်ပယ် သုံးသောင်းဖြစ်စေရာ၊ တစ်ရံရောအခါ မိုးခေါင်၍ ဟူးရားဖြူ၊ ဟူးရားညိုတို့ကို မေးမြန်းရာ ကျောက်ငါးရံ့မင်း ပုံသဏ္ဌာန်ထုလုပ်ပြီး "ပုန ပရံ ယဒါဟောမိ" ချီ ငါးမင်းပရိတ်ကို ရဟန်းတော်တို့အား ရွတ်စေသည်။
ထိုအခါ မိုးရွာကြောင်း ဆိုသည်။
ထိုမှစ၍ ငါးမင်းအရုပ်ကို ဗိုလ်တက်မြို့ နန်းတော်မှာ ထား၍ ရဟန်းသံဃာတော်တို့ ငါးမင်းပရိတ်ကို မပြတ်ရွတ်ကြသည်။
တစ်ဖန်မိုးရွာများ၍ တောင်ရိပ်ကန်းရိပ် မိုးရေညွှန်တို့ ပြည့်လျှံရာ ပြည်သူတို့သည် အနာရောဂါ များပြားသောကြောင့် ငါးမင်းရုပ်ကို (ရန်ကင်း) တောင်ပေါ်သို့ ပို့ပြီး ကျောက်ဂူမှာ သွင်းထားကိုးကွယ် ပူဇော်မှ အနာရောဂါ ပျောက်ကြောင်း သိရသည်။
ငါးမင်းအရုပ်များထားရာ တောင်ကို ငါးမင်းတောင်၊ ငါးရံ့တောင်ဟု ခေါ်တွင်ကြပြီး နောင်တွင် ငါးရံ့တောင်သည် ဘေးအန္တရာယ်ကင်းသည်ကို အကြောင်းပြု၍ ရန်ကင်းတောင်ဟု ခေါ်လာကြသည်။
ရှေးမင်းအစဉ်အဆက်တို့သည် ရန်ကင်းတောင်မှ ငါးရံ့မင်းရုပ်ကို ယူ၍ နန်းတော်တွင်း ပင့်ကာ ရဟန်းသံဃာများက ပရိတ်ရွတ်ကြသည်။
နှစ်စဉ် နယုန်လတွင် ပူဇော်မြဲဖြစ်သည်။
မူလထုလုပ်ရင်း ငါးရံ့မင်း၏ ပမာဏသည် တစ်တောင်ခန့်သာ ရှိသည်ဟု ဆိုသည်။
ယခုရှိသော ငါးရုပ်များသည် ထုလုပ်ရင်း ငါးမဟုတ်တော့ချေ။
ခေတ်အဆက်ဆက်မှ ရသေ့ကြီး ဦးခန္တီ လက်ထက်တိုင် စောင်းတန်းအတက်စမှ လမ်းတစ်လျှောက်နှင့် ငါးရံ့တွင်းထိ ငါးရုပ်ကြီးများစွာ တွေ့ရပေသည်။
ဤသို့ဖြင့် ရန်ကင်းတောင်သို့ ငါးမင်းရုပ် ပူဇော်ရာ မွှေးနံ့သာရည်။
ပေါက်ပေါက်တို့ဖြင့် ပသပူဇော်ကြရာ အန္တရာယ် ဘေးရန်ကင်းသည်ဟု ယူဆကြသည်။
အောင်ပင်လယ်ကန်သည် မန္တလေးတိုင်းဒေသကြီး၊ မန္တလေးမြို့၏ အရှေ့တောင်ဘက်အရပ်တွင် တည်ရှိသည်။
မြန်မာသက္ကရာဇ် ၄၅၄-ခုနှစ်၊ ပုဂံခေတ်၊ အလောင်းစည်သူမင်းကြီး၏ သားတော် မင်းရှင်စောလက်ထက်အခါ၌ အလျား၊ အနံ တာ ၃၁၀၀-ရှိသော အောင်ပင်လယ်ကန်ကို ဆည်၍ ရေမြောင်းများသွယ်တန်းကာ လယ်ပယ် သုံးသောင်း စိုက်ပျိုးစေခဲ့သည်။
ကြွက်နားရွက် ဝက်တပ် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ကြွက်၏နားရွက်ကို ဝက်တွင် တပ်ဆင်သကဲ့သို့ အမြင်မတော်လောက်အောင် အရွယ်ပမာဏ မတူမမျှ ဆင်ယင်မွမ်းမံသည်။